Никола Казаков: От 893 деца бежанци само 8 са се записали да учат

Броят на иракчаните, които търсят закрила у нас се е увеличил четири пъти. На първо място това са хора от района на военни действия, но има и чисто икономически имигранти. Това каза Никола Казаков, председател на Държавната агенция за бежанците.

Той разкри, че всички те твърдят, че бягат от войната. Целта ни е да ги селектираме от икономическите имигранти. Те идват да търсят по-добър живот в България. След като установим, че не се нуждаят от убежище, ние отказваме закрила и ги предаваме на органите на реда, разкри Казаков.

Към момента капацитетът на ДАБ е запълнен на 48%, уточни председателят на ДАБ. Но можем да поемем до 6500 души. "На този етап децата и родителите не желаят да учат в България. След като са получили закрила би следвало децата им да учат. Към момента децата бежанци са 893, но само 8 са се записали на училище. Мотивът им е, че не желаят да останат в България".

"Бежанците не минават през страната ни, защото им взимаме пръстови отпечатъци, регистрираме ги и знаят че границите ни се пазят добре. Където и да отидат в Европа те ще бъдат върнати в България. Друг е въпросът, че сме бедна държава, с натоварена социална система, докато в Европа не е така. Гореща точка са екипи, които помагат на дадената държава да се справят с бежанската вълна. Ние на този момент се справяме", категоричен е Казаков.